રાજસ્થાનના માઉન્ટઆબુ ખાતે મુખ્ય ઓફિસ ધરાવતી અર્બુદા ક્રેડિટ સોસાયટીનું કરોડોનું ઉઠામણું થયા બાદ માઉન્ટઆબુ, આબુરોડ, સુમેરપુર ઉપરાંત સાબરકાંઠા, અરવલ્લી, મહેસાણા, પાટણ અને બનાસકાંઠા જિલ્લાની તમામ શાખાઓના શટર પડી ગયા જતાં હજારો રોકાણકારોની હાલત કફોડી બની ગઈ છે, જેથી સોસાયટીના સંચાલક રાકેશ દેવેન્દ્ર અગ્રવાલ, તેની બંને પત્નિઓ નિશા, આશા સહિતના તમામ ફુલેકાબાજો સામે ઉત્તર ગુજરાતના વિવિધ પોલીસ મથકોએ ડઝન જેટલી પોલીસ ફરીયાદો નોંધાયા બાદ મહેસાણા, સાબરકાંઠા અને અરવલ્લી પોલીસ વડાએ સમગ્ર પ્રકરણની તપાસ એલસીબીને સોંપી દેતાં તમામ ઠગબાજોની સામે કાનૂની સંકજો મજબૂત રીતે કસવાની શરૃઆત થઈ ગઈ છે, ત્યારે એ જોવાનું રહે કે રાજસ્થાનમાં મજબૂત રાજકીય પીઠબળ અને કરોડોની સંપત્તિ એકત્ર કરનાર રાકેશ અગ્રવાલ સામે એલસીબીની તપાસ કેટલા અંશે સફળ રહે છે.